Anne Haney
D'Anne Haney, och heiansdo als Anne T. Haney, Ann Haney oder Ann Harvey ernimmt, gebuer Anne Ryan Thomas de 4. Mäerz 1934 zu Memphis am Bundesstaat Tennessee a gestuerwen de 26. Mee 2001 zu Studio City bei Los Angeles, war eng US-amerikanesch Film- an Theaterschauspillerin.

Si huet op der University of North Carolina Drama studéiert, an huet hir Theatercarrière mat Niewerollen an den 1970er Joren ugefaangen. 1978, am Alter vu méi wéi 40 Joer huet d'Haney och d'Carrière a Filmer ugefaangen, wat relativ spéit fir Hollywood-Schauspiller war.

My husband died, my daughter went to college, the dog got fleas, and the maid quit. So I had to come to Hollywood. Mäi Mann ass gestuerwen, meng Duechter goung studéieren, den Hond krut Fléi an d'Mod goung hirer Wee. Do hunn ech alt missen op Hollywood kommen.- 

D'Haney gouf mat Rollen a Filmer wéi Mrs. Doubtfire (1993, als Mrs. Sellner), Liar Liar (1997, als Greta), an och mat der Roll als Mrs. Reese an enger Episod 1993 vun der Tëleesserie NYPD Blue bekannt. Si war och bekannt mat anere Rollen an Televisiounsserien. Si hat eng ausgefalen déif Stëmm.

Filmographie (Auswiel) 

 1980: Hopscotch
 1982: Making Love
 1982: Some Kind of Hero
 1982: Frances
 1983: The Osterman Weekend
 1986: The Best of Times
 1986-91: Matlock (Tëleesserie, 4 Episoden)
 1986-94: L.A. Law (Tëleesserie, 11 Episoden)
 1989: Designing Women (Tëleesserie, 2 Episoden)
 1993: Mrs. Doubtfire
 1995: The American President
 1996: Murder One (Tëleesserie, 2 Episoden)
 1996: Mother
 1997: Liar Liar
 1997: Midnight in the Garden of Good and Evil
 1999: Forces of Nature
 1999: The Out-of-Towners
 2000-01: Dharma & Greg (Tëleesserie, 2 Episoden)
 2001: Providence (Tëleesserie, 2 Episoden)

Um Spaweck 

Gebuer 1934
Gestuerwen 2001
US-amerikanesch Filmschauspillerinnen
US-amerikanesch Theaterschauspillerinnen
US-amerikanesch Televisiounsschauspillerinnen